钦定古今图书集成/明伦汇编/宫闱典/第118卷 > 邵喜
## 钦定古今图书集成/明伦汇编/宫闱典/第118卷 > 邵喜

按《明外史外戚传》：“喜，昌化人，世宗大母邵太后弟也。
世宗立，封喜昌化伯。明年卒，子蕙嗣。五年卒，无子，族
人争嗣。初，太后入宫时，父林早殁，太后弟四人：宗安、
宣喜。宗宣皆无后。及蕙卒，帝令蕙弟萱嗣。蕙侄锦衣
指挥辅、千户茂言：萱非嫡派，不当袭，蕙母何争之？议
久不决。大学士张璁等言，邵氏子孙已绝，今其争者
皆旁枝，不宜嗣。”时帝欲为喜必置后，乃以喜兄安之
孙杰为昌化伯。明年，《明伦大典》成。命武定侯郭勋颁
赐戚畹，弗及杰。杰自请之。帝诘勋。勋怒，录邵氏争袭
章奏，讦杰实他姓，请覆勘。帝不听。会给事中陆粲论
大学士桂萼受杰赂，使奴隶冒封爵。帝怒，下粲狱，而
尽革外戚封，杰亦夺袭。

按《泳化类编》：“喜，昌化人，寓杭州。父林，孝惠皇太后之
父也。太后初入宫为贵妃，生献皇帝及岐、雍二王。喜
历升锦衣指挥使。嘉靖初，尊贵妃为皇太后，喜得受
封。明年卒，谥荣和。子蕙嗣伯。五年卒，无子，族人请嗣，
下吏部会郭勋、张璁、方献夫、胡世宁、李承勋议。世宁
曰：‘皇上必郤邵氏嗣封。盖推皇考献皇帝之所自，于
孝惠皇太后，又推皇太后之所自出于其父母邵、林
族氏，而欲荣富其子孙也。不幸林子孙皆绝，今争袭
者乃其旁枝，非林子孙，其不当嗣明矣。臣恐赐彼一
代之爵，而或乱彼百代之宗，误我皇上明伦之智、达
孝之仁，可不慎乎！臣观江西、苏、松诸郡，浙江诸省，未
见有侯伯世嗣者。喜封伯，未逾年遂’”卒。传其子蕙，仅
再世而遂绝，甫陞指挥，弟弼即夭。𤣱。三子长次二人，
皆以疾废。不幸门祚之薄如此，盖亦地气使然。故臣
愚以为“与之嗣伯，则宜考覆伦序，若滥其旁枝，误及
异姓，彼弟曰弟，彼侄曰侄，太后兄弟不得以之为子，
父母不得以之为孙。他人富贵而本亲告绝，幽明之
间，各生嫌隙，生者不得安其养，死者不得歆其祀。况
门祚薄而福荫隆，恐非邵氏之利。莫若停其封爵，量
与恩泽，荫卑流远，乃长久之福。”不报。七年，特旨令嗣
伯。八年，革外戚封，遂停嗣。